pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-"ทิพานัน" โชว์ผลลัพธ์เอเปค สร้างโอกาสทองสตาร์ตอัพ-เอสเอ็มอีไทย ตั้งกองทุนปล่อยกู้ดอกเบี้ยต่ำ ต่อยอดโตระดับโลก สวน “ทักษิณ” โหนกลุ่มผู้ชุมนุมด้อยค่าเอเปคอย่างหน้าไม่อาย
วันพุธที่ 23 พฤศจิกายน 2565
"ทิพานัน" โชว์ผลลัพธ์เอเปค สร้างโอกาสทองสตาร์ตอัพ-เอสเอ็มอีไทย ตั้งกองทุนปล่อยกู้ดอกเบี้ยต่ํา ต่อยอดโตระดับโลก สวน “ทักษิณ” โหนกลุ่มผู้ชุมนุมด้อยค่าเอเปคอย่างหน้าไม่อาย
"ทิพานัน" โชว์ผลลัพธ์เอเปค สร้างโอกาสทองสตาร์ตอัพ-เอสเอ็มอีไทย ตั้งกองทุนปล่อยกู้ดอกเบี้ยต่ํา ต่อยอดโตระดับโลก สวน “ทักษิณ” โหนกลุ่มผู้ชุมนุมด้อยค่าเอเปคอย่างหน้าไม่อาย
วันที่ 23 พฤศจิกายน 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ภารกิจในการเป็นเจ้าภาพจัดการประชุมเอเปคของไทยผ่านพ้นไปด้วยดี โดยมีผลลัพธ์ที่เป็นรูปธรรมตามธีมหลักของการประชุมคือ “Open. Connect. Balance”โดยจะเป็นตัวเร่งให้เกิดการผลักดันเขตการค้าเสรี ที่ลดการกีดกันทางการค้า เพิ่มโอกาสในการจําหน่ายสินค้าของไทยให้เพิ่มมากขึ้น และฟื้นฟูการเดินทางข้ามแดนระหว่างกันอย่างปลอดภัยและไร้รอยต่อ เพื่อสร้างความพร้อมรับมือวิกฤตใหม่ในอนาคต และการสร้างสมดุลกับสิ่งแวดล้อมด้วยการผลักดันการพัฒนาเศรษฐกิจBCG เพื่อการพัฒนาที่ยั่งยืน ที่จะสร้างแรงจูงใจให้คนรุ่นใหม่ดําเนินธุรกิจโดยคํานึงถึงสิ่งแวดล้อมมากยิ่งขึ้น โดยเฉพาะประเทศไทยในปัจจุบันที่มีธุรกิจสตาร์ตอัพ และธุรกิจขนาดกลางและขนาดย่อม หรือเอสเอ็มอีเติบโตเป็นจํานวนมาก
น.ส.ทิพานัน กล่าวว่า ในการประชุมเอเปค สภาที่ปรึกษาธุรกิจเอเปค (ABAC) ซึ่งไทยเป็นเจ้าภาพ ได้เสนอตั้งกองทุน เพื่อให้หลายหน่วยงานในเอเปคนําไปปล่อยกู้ดอกเบี้ยผ่อนปรนให้กับผู้ประกอบการสตาร์ตอัพ เอสเอ็มอีให้มีทุนดอกเบี้ยต่ํา นับว่าเป็นสิ่งสําคัญในการฟื้นเศรษฐกิจ สอดรับกับเป้าหมายกรุงเทพฯด้วยการพัฒนาเศรษฐกิจ BCG อีกทั้งการเจรจาการค้าและการลงทุนกับหลายประเทศในกลุ่มเอเปค ก็เป็นการต่อยอดการสนับสนุนให้สตาร์ตอัพ และเอสเอ็มอีไทยเติบโตในระดับโลก
ส่วนกรณีที่นายทักษิณ ชินวัตร อดีตนายกรัฐมนตรี ออกมาวิจารณ์การจัดการประชุมเอเปค โดยไม่มั่นใจผลประชุมจะสามารถดึงการลงทุนแสนล้านจริงหรือไม่ โดยกล่าวหาว่าเพราะบรรยากาศการใช้ความรุนแรงกับกลุ่มผู้ชุมนุมนั้น น.ส.ทิพานัน กล่าวว่า ก่อนอื่นต้องขอขอบคุณนายทักษิณที่ชื่นชมการจัดการประชุมของรัฐบาลว่าอยู่ในระดับใช้ได้ นั่นหมายความว่า นายทักษิณพอใจ และรัฐบาลสอบผ่าน ส่วนมาตรการรักษาความปลอดภัยการประชุมเอเปคอาจมีผลต่อกลุ่มผู้ชุมนุมหรือผู้ที่จะทําให้การประชุมไม่ราบรื่น แต่ไม่กระทบต่อการลงทุนที่เจรจาในเอเปค ดังนั้นนายทักษิณ ไม่ควรด้อยค่าประชุมเอเปค และนําม๊อบมาโหนกระแสทั้งที่ตนเองไม่ได้อินกับการชุมนุมแต่กลับนํามาเป็นเครื่องมือทางการเมืองของตนเองอย่างหน้าไม่อาย
"อยากขอให้ทุกคนช่วยกันทํากิจกรรมที่สร้างสรรค์ เสนอแนวคิดอย่างตรงไปตรงมาแบบสร้างสรรค์ ไม่ยั่วยุให้เกิดความรุนแรงในอนาคต ไม่สร้างข่าวทําลายชาติบ้านเมือง เพราะประเทศไทยเรากําลังฟื้นฟูเศรษฐกิจและกําลังไปได้ดี ทุกมิติกําลังจะดีขึ้นและเป็นอนาคตของเราทุกคน" น.ส.ทิพานัน กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกปลื้ม นักวิจัยไทยคว้ารางวัล Grand Prize และเหรียญรางวัลจากงาน Seoul International Invention Fair 2022 (SIIF 2022) ณ กรุงโซล สาธารณรัฐเกาหลี
วันพุธที่ 23 พฤศจิกายน 2565
โฆษกรัฐบาลเผย นายกปลื้ม นักวิจัยไทยคว้ารางวัล Grand Prize และเหรียญรางวัลจากงาน Seoul International Invention Fair 2022 (SIIF 2022) ณ กรุงโซล สาธารณรัฐเกาหลี
โฆษกรัฐบาลเผย นายกปลื้ม นักวิจัยไทยคว้ารางวัล Grand Prize และเหรียญรางวัลจากงาน Seoul International Invention Fair 2022 (SIIF 2022) ณ กรุงโซล สาธารณรัฐเกาหลี
นายอนุชา บรูพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ได้ทราบว่า ทีมนักประดิษฐ์ และนักวิจัยไทย สร้างชื่อเสียงให้ประเทศ คว้ารางวัล Grand Prize จากการประกวดสิ่งประดิษฐ์และนวัตกรรมระดับนานาชาติ ในงาน “Seoul International Invention Fair 2022” (SIIF 2022) ที่จัดขึ้นโดย Korea Invention Promotion Association (KIPA) เมื่อวันที่ 16-19 พฤศจิกายน 2565 ที่ผ่านมา
โฆษกประจําสํานักนายกรัฐมนตรีกล่าวว่า ผลงานของนักวิจัยไทยที่ได้รับรางวัล Grand Prize มี 2 ผลงาน ได้แก่ “ห้องความดันลบที่สามารถเคลื่อนย้ายได้เพื่อใช้เป็นห้อง ICU ในโรงพยาบาลหรือโรงพยาบาลสนาม” จากสถาบันเทคโนโลยีพระจอมเกล้าเจ้าคุณทหารลาดกระบัง โดยผู้ช่วยศาสตราจารย์ ดร. ณัฐพล ฤกษ์เกษมสันติ์ เป็นนวัตกรรมเพื่อรับมือกับการแพร่ระบาดในสถานการณ์โควิด19 และ 2. ผลงานเรื่อง “หลังพร้อม” จาก โรงเรียนสาธิตจุฬาลงกรณ์มหาวิทยาลัย ฝ่ายประถม โดย ด.ช.พิชชากร อรพิมพันธ์ ด.ญ.พัทธ์ธีรา อรพิมพันธ์ ด.ญ.พัทธวรรณ พิบูลธรรม และ อาจารย์ที่ปรึกษา อาจารย์จีระศักดิ์ จิตรโรจนรักษ์ เป็นสิ่งประดิษฐ์ที่ตอบโจทย์ผู้มีปัญหาการนั่งผิดท่า เพื่อช่วยแก้ปัญหาอาการ ปวดหลังและ ออฟฟิศซินโดรมใช้ร่วมกับแอพพลิเคชั่น Oh My Back!
นอกจากนี้ ยังมีสิ่งประดิษฐ์ของนักวิจัยไทย ที่ได้รับรางวัลอีก3 รายการ ในประเภท Special Prize on stage จากองค์กร International Federation of Inventors’ Associations (IFIA) ได้แก่ผลงานเรื่อง “อุปกรณ์ยึดตรึงกระดูกนิ้วมือจากภายนอกแบบขยับได้” โดย ศาสตราจารย์ ดร.แพทย์หญิง จิรายุ เอื้อวรากุล,นพ.เตมิพงศ์ พ่อค้า และดร.ทศพร เฟื่องรอด จาก ราชวิทยาลัยจุฬาภรณ์ และ Taiwan Invention Association (TIA) มอบรางวัลให้แก่ผลงานเรื่อง “หุ่นยนต์ช่วยฝึกเดินสําหรับฟื้นฟูผู้ป่วยอัมพฤกษ์ อัมพาต” โดย ว่าที่พันตรีวัชรพล ลักษณ์ลม้าย นายนิวัตร ศรีคําสุข และคณะ จากวิทยาลัยเทคนิคฉะเชิงเทรา รวมทั้ง Korea Fire Institute มอบรางวัลให้แก่ ผลงานเรื่อง “ระบบวิเคราะห์ไฟฟ้าตามเวลาจริง” โดย นายอาทร ศรีอัจฉริยะ และคณะ จาก การไฟฟ้าฝ่ายผลิตแห่งประเทศไทย
ทั้งนี้ นักประดิษฐ์ และ นักวิจัยไทย สามารถคว้าเหรียญรางวัลจาก SIIF 2022 ในหลายประเภท ได้แก่ เหรียญทอง 27 ผลงาน เหรียญเงิน 10 ผลงาน เหรียญทองแดง 25 ผลงาน พร้อมด้วย Special Prize อีกเป็นจํานวนมาก
“นายกรัฐมนตรีชื่นชมความสําเร็จของนักประดิษฐ์ และนักวิจัยไทย สามารถคว้ารางวัล มาได้หลากหลายประเภท จากงาน SIIF 2022 ซึ่งแสดงให้เห็นว่า นักประดิษฐ์ และนักวิจัยของไทย มีศักยภาพที่จะแข่งขันในเวทีระดับโลก ทั้งนี้ นายกรัฐมนตรีเชื่อมั่นในศักยภาพของคนไทยทุกคน และขอบคุณนักวิจัย และผู้มีส่วนเกี่ยวข้องที่ช่วยกันประดิษฐ์คิดค้น สิ่งประดิษฐ์ และนวัตกรรมใหม่ เพื่อยกระดับคุณภาพชีวิตคนไทย และสร้างชื่อเสียงให้กับประเทศ” นายอนุชาฯกล่าว
รัฐบาลไทย-ข่าวทำเนียบรัฐบาล-คกก.ควบคุมผลิตภัณฑ์ยาสูบแห่งชาติ มีมติเสนอรัฐบาลผลักดันประเทศไทยเข้าร่วมเป็นภาคีพิธีสาร ว่าด้วยการขจัดการค้าผลิตภัณฑ์ยาสูบผิดกฎหมาย
วันพุธที่ 23 พฤศจิกายน 2565
คกก.ควบคุมผลิตภัณฑ์ยาสูบแห่งชาติ มีมติเสนอรัฐบาลผลักดันประเทศไทยเข้าร่วมเป็นภาคีพิธีสาร ว่าด้วยการขจัดการค้าผลิตภัณฑ์ยาสูบผิดกฎหมาย
คณะกรรมการควบคุมผลิตภัณฑ์ยาสูบแห่งชาติ มีมติเสนอรัฐบาลผลักดันให้ประเทศไทยเข้าร่วมเป็นภาคีพิธีสารว่าด้วยการขจัดการค้าผลิตภัณฑ์ยาสูบผิดกฎหมาย เพื่อจัดการปัญหาการค้าผลิตภัณฑ์ยาสูบผิดกฎหมายที่ตรงจุดและครอบคลุมรอบด้าน
คณะกรรมการควบคุมผลิตภัณฑ์ยาสูบแห่งชาติ มีมติเสนอรัฐบาลผลักดันให้ประเทศไทยเข้าร่วมเป็นภาคีพิธีสารว่าด้วยการขจัดการค้าผลิตภัณฑ์ยาสูบผิดกฎหมาย เพื่อจัดการปัญหาการค้าผลิตภัณฑ์ยาสูบผิดกฎหมายที่ตรงจุดและครอบคลุมรอบด้าน รับมือปัญหาบุหรี่เถื่อนที่ลักลอบนําเข้ามาขายในประเทศไทย ลดค่าใช้จ่ายรัฐในการรักษาพยาบาล และทําให้ประชาชนไทยมีสุขภาพดีขึ้น
วันนี้ (23 พฤศจิกายน 2565) ที่กระทรวงสาธารณสุข จ.นนทบุรี นายแพทย์โสภณ เมฆธน ผู้ช่วยรัฐมนตรีประจํากระทรวงสาธารณสุข เป็นประธานการประชุมคณะกรรมการควบคุมผลิตภัณฑ์ยาสูบแห่งชาติ (คผยช.)ครั้งที่3/2565 โดยมี นายแพทย์ธเรศ กรัษนัยรวิวงค์ อธิบดีกรมควบคุมโรค ศาสตราจารย์เกียรติคุณ นายแพทย์ประกิตวาทีสาธกกิจ กรรมการผู้ทรงคุณวุฒิด้านการแพทย์ และผู้แทนจากหน่วยงานที่เกี่ยวข้อง อาทิ กระทรวงการคลัง กระทรวงการท่องเที่ยวและกีฬา กระทรวงการพัฒนาสังคมและความมั่นคงของมนุษย์ กระทรวงพาณิชย์ กระทรวงศึกษาธิการ สํานักงานตํารวจแห่งชาติ สสส. และกรรมการผู้ทรงคุณวุฒิ เป็นต้น เข้าร่วมประชุม
นายแพทย์โสภณ กล่าวว่า ปัญหาการค้าผลิตภัณฑ์ยาสูบผิดกฎหมาย บุหรี่หนีภาษี หรือบุหรี่เถื่อน ปัจจุบัน ทวีความรุนแรงมากยิ่งขึ้น พบการลักลอบนําบุหรี่เถื่อนจากประเทศเพื่อนบ้านเข้าประเทศไทยผ่านพรมแดนต่างๆ ซึ่งผลิตภัณฑ์ยาสูบหรือบุหรี่เถื่อนที่นําเข้ามีราคาถูกเมื่อเทียบกับบุหรี่ที่เสียภาษีและปฏิบัติตามกฎระเบียบของภาครัฐ เป็นการเพิ่มโอกาสการเข้าถึงผลิตภัณฑ์ยาสูบ ทําให้ประชาชนโดยเฉพาะเด็กและเยาวชนติดบุหรี่เพิ่มขึ้น นอกจากนี้ ยังส่งผลกระทบด้านเศรษฐกิจและสังคม ทําให้รายได้จากภาษีที่รัฐเก็บจากสินค้าบุหรี่น้อยลง ขณะที่คนไทยสูบบุหรี่เพิ่มสูงขึ้น ทั้งนี้ ที่ประชุมจึงมีมติเห็นชอบให้เสนอรัฐบาลพิจารณาให้ประเทศไทยเข้าร่วมเป็นภาคีพิธีสารว่าด้วยการขจัดการค้าผลิตภัณฑ์ยาสูบผิดกฎหมาย
นายแพทย์โสภณ กล่าวต่อว่า การเข้าร่วมเป็นภาคีพิธีสารว่าด้วยการค้าผลิตภัณฑ์ยาสูบผิดกฎหมายภายใต้กรอบอนุสัญญาว่าด้วยการควบคุมยาสูบขององค์การอนามัยโลก เป็นการจัดการปัญหาการค้าผลิตภัณฑ์ยาสูบผิดกฎหมายที่ตรงจุดและครอบคลุมรอบด้าน ซึ่งจะเกิดประโยชน์แก่ประเทศไทยหลายมิติ โดยเฉพาะปัญหาบุหรี่ผิดกฎหมายจะลดลง รัฐบาลจัดเก็บภาษีจากสินค้าเสพติดและทําลายสุขภาพได้มากขึ้น การบริโภคผลิตภัณฑ์ยาสูบของคนไทยลดลง ลดค่าใช้จ่ายของรัฐในการรักษาพยาบาลผู้ป่วยจากบุหรี่ และทําให้ประชาชนไทยมีสุขภาพที่ดีขึ้น
ด้านนายแพทย์ธเรศ กล่าวว่า ขณะนี้กรมควบคุมโรคได้เตรียมความพร้อมในด้านต่างๆ ทั้งเชิงเทคนิค วิชาการ และข้อกฎหมายเรียบร้อยแล้ว โดยทํางานอย่างใกล้ชิดกับคณะผู้เชี่ยวชาญระดับนานาชาติ และหน่วยงานที่เกี่ยวข้อง อาทิ สํานักงานอัยการสูงสุด กระทรวงการต่างประเทศ กระทรวงการคลัง และกรมสอบสวนคดีพิเศษซึ่งเป็นหน่วยปฏิบัติหลัก เพื่อให้เป็นไปตามพิธีสารฉบับนี้ ซึ่งหากรัฐบาลให้ความเห็นชอบการเข้าเป็นภาคีภายใต้พิธีสารว่าด้วยการขจัดการค้าผลิตภัณฑ์ยาสูบผิดกฎหมาย จะสามารถดําเนินการในส่วนที่เกี่ยวข้องได้ทันที
*************************************** 23 พฤศจิกายน 2565
รัฐบาลไทย-ข่าวทำเนียบรัฐบาล-รองโฆษกรัฐบาลตำหนิกลุ่มผู้ไม่หวังดี หยุดให้ข้อมูลมั่ว เผยตัวเลขเศรษฐกิจไทยดีขึ้นต่อเนื่อง ล่าสุด JCR ปรับเพิ่มความน่าเชื่อถือไทยจาก A- เป็น A   เสถียรภาพ
วันพุธที่ 23 พฤศจิกายน 2565
รองโฆษกรัฐบาลตําหนิกลุ่มผู้ไม่หวังดี หยุดให้ข้อมูลมั่ว เผยตัวเลขเศรษฐกิจไทยดีขึ้นต่อเนื่อง ล่าสุด JCR ปรับเพิ่มความน่าเชื่อถือไทยจาก A- เป็น A   เสถียรภาพ
รองโฆษกรัฐบาลตําหนิกลุ่มผู้ไม่หวังดี หยุดให้ข้อมูลมั่ว เผยตัวเลขเศรษฐกิจไทยดีขึ้นต่อเนื่อง ล่าสุด JCR ปรับเพิ่มความน่าเชื่อถือไทยจาก A- เป็น A   เสถียรภาพ
วันที่ 23 พฤศจิกายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยเศรษฐกิจไทยปรับตัวดีขึ้นต่อเนื่อง ปรากฏชัดจากตัวเลขรายได้แผ่นดินปีงบประมาณ 2565 ที่จัดเก็บได้มากกว่าที่ประมาณการไว้ถึง 1.5 แสนล้านบาท ภาพรวมเศรษฐกิจ 9 เดือนแรกของปี ขยายตัว 3.1 % พร้อมตําหนิกลุ่มผู้ไม่หวังดี บิดเบือนข้อมูลเพื่อทําลายความมั่นใจต่อเศรษฐกิจประเทศ โดยล่าสุด มีการแชร์ส่งต่อข้อความมูลเท็จว่า รัฐบาลกู้เงินจนหนี้ท่วม คลังไม่สามารถจัดการหนี้ได้ ขอยืนยันว่า ไม่เป็นความจริง ดูได้จากการกู้เงินเพื่อชดเชยการขาดดุลงบประมาณในปี 2565 นั้น รัฐบาลกู้จริง 6.52 แสนล้านบาทจากที่ประมาณการไว้ 7 แสนล้านบาท ขณะที่ภาพรวมของการกู้เงินในช่วงที่เกิดการระบาดของ COVID-19 นับตั้งแต่ปี 2563 เป็นไปเพื่อแก้ไขปัญหา ช่วยเหลือและเยียวยาทุกภาคส่วนที่ได้รับผลกระทบ ส่งผลให้เศรษฐกิจไทย (GDP) ปี 2563 หดตัวลดลงเพียงร้อยละ 5.1 ซึ่งดีกว่าที่ IMF คาดการณ์ว่าจะหดตัวที่ร้อยละ 8 นอกจากนี้ ระดับหนี้สาธารณะคงค้าง ณ สิ้นเดือนก.ย. 65 อยู่ที่ 10.37 ล้านบาท หรือคือเป็นร้อยละ 60.41 ต่อ GDP ต่ํากว่าที่กําหนดเพดานไว้ ร้อยละ70 ซึ่งกระทรวงการคลังให้ความมั่นใจว่าไม่ก่อให้เกิดปัญหาการคลังแต่อย่างใด เนื่องจากรัฐบาลมีความสามารถในการชําระหนี้ (Debt affordability) รวมทั้งยังมีการติดตามสัดส่วนภาระดอกเบี้ยต่อประมาณการรายได้ประจําปีอย่างใกล้ชิด
รองโฆษกประจําสํานักนายกรัฐมนตรียังเปิดเผยว่า สถาบันจัดอันดับความน่าเชื่อถือ ชั้นนําระดับสากล ล้วนมีความมั่นใจในภาพรวมเศรษฐกิจไทย โดยได้ทยอยออกการรายงานอันดับความน่าเชื่อถือของประเทศไทยที่ BBB+ Stable Outlook ซึ่งเป็นระดับที่น่าพอใจค่อนข้างมากภายใต้สถานการณ์วิกฤติ COVID-19 ดังนี้ 1) Moody’s (7 เม.ย. 65) เชื่อว่า แม้หนี้รัฐบาลเพิ่มสูงขึ้นแต่ตัวชี้วัดภาคการคลังและหนี้สาธารณะยังคงแข็งแกร่งเมื่อเทียบกับกลุ่มประเทศอันดับความน่าเชื่อถือระดับเดียวกัน และมีแนวโน้มที่จะรักษาระดับความแข็งแกร่งดังกล่าวได้ต่อไป 2) Fitch Ratings (21 มิ.ย. 65) รายงานว่า รัฐบาลได้บรรเทาความเสี่ยงของหนี้ภาครัฐบาลด้วยการบริหารจัดการทางการคลังอย่างรอบคอบ มีตลาดทุนในประเทศที่มั่นคง และหนี้สาธารณะส่วนใหญ่เป็นหนี้สกุลเงินบาท และล่าสุด 3) Japan Credit Rating Agency (11 พ.ย. 65) ได้ปรับเพิ่มอันดับความน่าเชื่อถือของประเทศไทยจากระดับ A- เป็น A และคงมุมมองความน่าเชื่อถือในระดับมีเสถียรภาพ (Stable Outlook)
“ขอให้ประชาชนรับฟังข้อมูลด้วยความระมัดระวัง เพราะมีผู้ที่มีพฤติกรรมชอบบินเบือนข้อมูลเพื่อทําลายความน่าเชื่อถือของประเทศการมีมุมมองและการวิเคราะห์ที่แตกต่างเป็นเรืองปกติ แต่ต้องมาจากฐานข้อมูลที่ถูกต้องด้วย ประเด็นสถานะทางการคลัง ประชาชนสามารถติดตามตัวเลขที่ถูกต้องจากการเผยแพร่จากส่วนราชการ และยังมีการรายงานภาพรวมเศรษฐกิจประเทศจากสถาบันชั้นนําของต่างประเทศ ซึ่งจะได้ทราบข้อเท็จจริงจากการประเมินของหลายมุมมอง และปัจจุบันนี้มีข้อสรุปว่า สถานะการเงินการคลังไทยมีความแข็งแกร่ง และภาพรวมเศรษฐกิจที่ดี อัตรการว่างงานต่ํามากด้วย” นางสาวรัชดากล่าว
รัฐบาลไทย-ข่าวทำเนียบรัฐบาล- รัฐบาลลดข้อจำกัด-ขยายเวลา สินเชื่อ Re-Open ธุรกิจโรงแรม
วันพุธที่ 23 พฤศจิกายน 2565
รัฐบาลลดข้อจํากัด-ขยายเวลา สินเชื่อ Re-Open ธุรกิจโรงแรม
วันพุธที่ 23 พฤศจิกายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลห่วงใยผู้ประกอบการ SMEs ในธุรกิจโรงแรมที่ยังคงได้รับผลกระทบจากสถานการณ์โควิด-19
จึงเห็นชอบปรับปรุงหลักเกณฑ์โครงการสินเชื่อดอกเบี้ยต่ํา Re-Open ธุรกิจโรงแรมและสาขาธุรกิจที่เกี่ยวเนื่อง
โดยลดข้อจํากัด ให้ผู้ที่อยู่ระหว่างยื่นขอใบอนุญาตประกอบกิจการโรงแรม ผู้ประกอบการที่มีกําไรอย่างน้อย 1
ใน 5 ปีย้อนหลังล่าสุดและปัจจุบันยังดําเนินกิจการอยู่ ผู้ประกอบการที่มีประวัติชําระหนี้ดี
หรือมีหนี้ค้างชําระและมีการปรับปรุงโครงสร้างหนี้แล้วสามารถชําระหนี้ได้ สามารถยื่นขอสินเชื่อได้
เพื่อปรับปรุงซ่อมแซมสถานประกอบการ กิจการ ลงทุนในอุปกรณ์ต่าง ๆ
ตลอดจนเป็นเงินทุนหมุนเวียนในธุรกิจ พร้อมขยายระยะเวลารับคําขอสินเชื่อถึงวันที่ 30 มิ.ย.2566
ผู้สนใจสอบถามเพิ่มเติมได้ที่ธนาคารออมสินทุกสาขาทั่วประเทศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-คำกล่าว พลเอก ประยุทธ์ จันทร์โอชา นายกรัฐมนตรี เนื่องในโอกาสเป็นประธานในงานรับรองเนื่องในวันกองทัพเรือ ประจำปีพุทธศักราช ๒๕๖๕
วันพุธที่ 23 พฤศจิกายน 2565
คํากล่าว พลเอก ประยุทธ์ จันทร์โอชา นายกรัฐมนตรี เนื่องในโอกาสเป็นประธานในงานรับรองเนื่องในวันกองทัพเรือ ประจําปีพุทธศักราช ๒๕๖๕
คํากล่าว พลเอก ประยุทธ์ จันทร์โอชา นายกรัฐมนตรี เนื่องในโอกาสเป็นประธานในงานรับรองเนื่องในวันกองทัพเรือ ประจําปีพุทธศักราช ๒๕๖๕ วันอังคารที่ ๒๒ พฤศจิกายน ๒๕๖๕ เวลา ๑๘.๓๐ น. ณ ห้องเจ้าพระยา หอประชุมกองทัพเรือ เขตบางกอกใหญ่ กรุงเทพมหานคร
ท่านรองนายกรัฐมนตรี
รองปลัดกระทรวงกลาโหม
ผู้บัญชาการทหารเรือ และท่านผู้บัญชาการทุกเหล่าทัพ
ผู้มีเกียรติทุกท่าน
ผมรู้สึกยินดีเป็นอย่างยิ่งที่ได้มาเป็นประธานในงานรับรองเนื่องในวันกองทัพเรือ ที่ได้เวียนมาบรรจบอีกวาระหนึ่ง ในวันนี้ และเป็นโอกาสอันดีที่ข้าราชการกองทัพเรือทุกท่านจะได้ร่วมกันน้อมสํานึกในพระมหากรุณาธิคุณของพระบาทสมเด็จพระจุลจอมเกล้าเจ้าอยู่หัวที่ทรงพระกรุณาวางรากฐานกองทัพเรือไทย รวมทั้งรําลึกถึงคุณงามความดีของบรรพบุรุษทหารเรือที่ได้เสียสละและทุ่มเทอุทิศตนในการพัฒนากองทัพเรือไทยให้มีรากฐานมั่นคงและมีความเจริญก้าวหน้ามาจวบจนทุกวันนี้
ปัจจุบันบทบาทของกองทัพเรือไม่ใช่เพียงแต่การปกป้องอธิปไตยและรักษาผลประโยชน์ของชาติทางทะเลเท่านั้น แต่ยังมีบทบาทสําคัญในการสนับสนุนการพัฒนาประเทศในหลายมิติ ที่นับวันจะทวีความสําคัญมากยิ่งขึ้น รวมถึงการบรรเทาภัยพิบัติและการช่วยเหลือประชาชนมาอย่างต่อเนื่อง
ทุกท่านคงทราบกันดีแล้วว่า ประเทศไทยประสบผลสําเร็จในการเป็นเจ้าภาพจัดการประชุม APEC 2022 โดยกองทัพเรือเป็นหนึ่งในหน่วยงานที่ให้การสนับสนุนในด้านต่าง ๆ โดยเฉพาะอย่างยิ่งการเตรียมการสถานที่สําหรับงานกาล่าดินเนอร์ ณ หอประชุมกองทัพเรือแห่งนี้ ที่ได้สร้างความประทับใจเป็นอย่างยิ่ง ในนามของรัฐบาล ผมขอขอบคุณเหล่าพี่น้องทหารเรือที่มุ่งมั่นปฏิบัติภารกิจต่าง ๆ เพื่อสนับสนุนการดําเนินงานของรัฐบาลเพื่อประโยชน์สุขของประชาชน และร่วมกันพัฒนาประเทศให้ก้าวไปข้างหน้าอย่างมั่นคง
ผมขอเป็นกําลังใจให้ข้าราชการกองทัพเรือปฏิบัติหน้าที่ต่อไปอย่างเข้มแข็ง ธํารงรักษาเกียรติภูมิของเหล่าทหารเรือ และร่วมกันขับเคลื่อนนําไปสู่การเป็น The Trusted Navy หรือกองทัพเรือที่ประชาชนเชื่อมั่น ศรัทธา และภาคภูมิใจ ตามนโยบายที่ท่านผู้บัญชาการทหารเรือได้กล่าวมอบไว้ รัฐบาลพร้อมที่จะให้การสนับสนุนกองทัพเรืออย่างเต็มที่ เพื่อให้การปฏิบัติภารกิจของประเทศชาติอันเป็นที่รักของเราสําเร็จลุล่วงไปได้ด้วยดี
ในโอกาสนี้ ผมขออาราธนาคุณพระศรีรัตนตรัยและสิ่งศักดิ์สิทธิ์ทั้งหลายในสากล ดวงพระวิญญาณของสมเด็จพระเจ้าตากสินมหาราช พระบาทสมเด็จพระจุลจอมเกล้าเจ้าอยู่หัว พลเรือเอก พระเจ้าบรมวงศ์เธอ พระองค์เจ้าอาภากรเกียรติวงศ์ กรมหลวงชุมพรเขตอุดมศักดิ์ อีกทั้งเดชะพระบารมีของพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ได้โปรดดลบันดาลให้ข้าราชการและเจ้าหน้าที่กองทัพเรือทุกท่านพร้อมทั้งครอบครัว ประสบแต่ความสุข ความเจริญ มีกําลังกาย กําลังใจ และกําลังสติปัญญาที่เข้มแข็ง เพื่อร่วมกันเป็นกําลังสําคัญในการปฏิบัติภารกิจด้านความมั่นคงและพัฒนาประเทศให้สําเร็จลุล่วงด้วยดีสืบไป
โอกาสนี้ ผมขอเชิญชวนท่านผู้มีเกียรติทุกท่านร่วมดื่มอวยพรให้แก่กองทัพเรือมีความเจริญรุ่งเรืองและดํารงอยู่คู่ชาติไทยตลอดไป ขอบคุณครับ
รัฐบาลไทย-ข่าวทำเนียบรัฐบาล-สธ.เผยความสำเร็จด้านการแพทย์และสาธารณสุขในการประชุม APEC 2022
วันพุธที่ 23 พฤศจิกายน 2565
สธ.เผยความสําเร็จด้านการแพทย์และสาธารณสุขในการประชุม APEC 2022
กระทรวงสาธารณสุข เผยความสําเร็จด้านการแพทย์และสาธารณสุข ในการประชุมสัปดาห์ผู้นําเขตเศรษฐกิจเอเปค APEC 2022 ที่ผ่านมา เน้นความปลอดภัยสูงสุดตามหลักวิชาการ ทั้งป้องกันโรค ส่งเสริมสุขภาพ ดูแลสุขภาพจิต รักษาและส่งต่อ ภาพรวมเป็นไปด้วยความเรียบร้อย
กระทรวงสาธารณสุข เผยความสําเร็จด้านการแพทย์และสาธารณสุข ในการประชุมสัปดาห์ผู้นําเขตเศรษฐกิจเอเปค APEC 2022 ที่ผ่านมา เน้นความปลอดภัยสูงสุดตามหลักวิชาการ ทั้งป้องกันโรค ส่งเสริมสุขภาพ ดูแลสุขภาพจิต รักษาและส่งต่อ ภาพรวมเป็นไปด้วยความเรียบร้อย ให้บริการผู้เข้าร่วมงานและเจ้าหน้าที่ทั้งชาวไทยและต่างชาติ จํานวนกว่า 500 ราย
นายแพทย์ณรงค์ อภิกุลวณิช รักษาราชการแทนรองปลัดกระทรวงสาธารณสุข เปิดเผยว่า ในการประชุมสัปดาห์ผู้นําเขตเศรษฐกิจเอเปค APEC 2022 ระหว่างวันที่ 14-19 พฤศจิกายน 2565 ที่ผ่านมา กระทรวงสาธารณสุขโดยนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ได้มอบนโยบายการดําเนินงานด้านการแพทย์และสาธารณสุขให้แก่หน่วยงานและทีมบุคลากรที่เกี่ยวข้องกับการปฏิบัติงาน โดยปฏิบัติหน้าที่ด้วยความเคารพคณะผู้นําเขตเศรษฐกิจทั้ง 21 ประเทศ เน้นความปลอดภัยอย่างเข้มงวดสูงสุดและเป็นไปตามหลักวิชาการ ทั้งด้านการป้องกันโรค ส่งเสริมสุขภาพ ดูแลสุขภาพจิต การรักษาและการส่งต่อ ได้แก่1) การจัดตั้งศูนย์ปฏิบัติการภาวะฉุกเฉินด้านการแพทย์และสาธารณสุข บูรณาการหน่วยงานทั้งภายในและภายนอกกระทรวงสาธารณสุข อาทิ กรมการแพทย์ กรมควบคุมโรค กรมอนามัย กรมสุขภาพจิต กรมวิทยาศาสตร์การแพทย์ กรมแพทย์ทหารอากาศ กรมแพทย์ทหารบก ตํารวจ กรุงเทพมหานคร มหาวิทยาลัย โรงพยาบาลเอกชน เป็นต้น 2) จัดทีมปฏิบัติการด้านการแพทย์ฯ จํานวน 37 ทีม ติดตามขบวนผู้นําเขตเศรษฐกิจ และดูแลต่อเนื่องที่โรงแรมที่พัก ทีมประจําสถานที่จัดประชุม สถานที่จัดเลี้ยง และกิจกรรมของคู่สมรส เป็นต้น
3) เตรียมความพร้อมการรักษาพยาบาลและส่งต่อส่งกลับ ทั้งทางบก ทางน้ํา และทางอากาศ ร่วมกับหน่วยงานที่เกี่ยวข้อง 4) เฝ้าระวังและควบคุมโรคติดต่อ โดยเฉพาะโรคอาหารเป็นพิษและโรคโควิด 195) ดูแลความปลอดภัยของอาหาร โดยกรมวิทยาศาสตร์การแพทย์ ตรวจสอบสารพิษในอาหาร สารตกค้างต่างๆ กรมอนามัยและกรุงเทพมหานครกํากับดูแลผู้ประกอบการอาหาร ทั้งผู้ปรุง ผู้สัมผัสอาหาร และผู้ให้บริการให้เป็นไปตามหลักสุขาภิบาลอาหาร และ 6) ดูแลสุขภาพจิตของผู้ทํางานและคณะติดตาม
ทั้งนี้ ผลการปฏิบัติงานในภาพรวมเป็นไปด้วยความเรียบร้อย บรรลุวัตถุประสงค์ของการประชุมฯ ทําให้เกิดภาพลักษณ์ที่ดีต่อประเทศไทย โดยในส่วนของการรักษาพยาบาล มีผู้เข้าร่วมงานและเจ้าหน้าที่ทั้งชาวไทยและต่างชาติเข้ารับบริการด้วยอาการต่างๆ อาทิ ด้านระบบประสาท ระบบทางเดินหายใจ ระบบทางเดินอาหาร ระบบกล้ามเนื้อและกระดูก ปรึกษาสุขภาพ เป็นต้น รวมทั้งสิ้น 572 ราย และมีการส่งต่อไปรับการรักษาในโรงพยาบาลจํานวน 8 ราย
*************************************** 23 พฤศจิกายน 2565
รัฐบาลไทย-ข่าวทำเนียบรัฐบาล-บีโอไอผนึกอีอีซี – การนิคมฯ บุกญี่ปุ่น  จัดสัมมนายุทธศาสตร์ใหม่ เร่งดึงการลงทุนมาไทย
วันพุธที่ 23 พฤศจิกายน 2565
บีโอไอผนึกอีอีซี – การนิคมฯ บุกญี่ปุ่น  จัดสัมมนายุทธศาสตร์ใหม่ เร่งดึงการลงทุนมาไทย
บีไอไอเตรียมจัดทัพชักจูงการลงทุนญี่ปุ่น ร่วมกับสํานักงานอีอีซี และ กนอ. โดยจะเดินสายพบปะองค์กรพันธมิตรและสมาพันธ์ธุรกิจญี่ปุ่น เพื่อร่วมกันผลักดันการลงทุนในอุตสาหกรรมเป้าหมาย พร้อมจัดสัมมนาใหญ่
บีโอไอผนึกอีอีซี – การนิคมฯ บุกญี่ปุ่น
จัดสัมมนายุทธศาสตร์ใหม่ เร่งดึงการลงทุนมาไทย
บีไอไอเตรียมจัดทัพชักจูงการลงทุนญี่ปุ่น ร่วมกับสํานักงานอีอีซี และ กนอ. โดยจะเดินสายพบปะองค์กรพันธมิตรและสมาพันธ์ธุรกิจญี่ปุ่น เพื่อร่วมกันผลักดันการลงทุนในอุตสาหกรรมเป้าหมาย พร้อมจัดสัมมนาใหญ่ “Thailand Investment Promotion Policy: NEW Economy, NEW Opportunities” นําเสนอยุทธศาสตร์การส่งเสริมการลงทุนเพื่อสร้างเศรษฐกิจใหม่ และเป็นเวทีแลกเปลี่ยนข้อมูล หวังดึงให้ญี่ปุ่นขยายการลงทุนในไทยมากขึ้น
นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน หรือ บีโอไอ เปิดเผยว่า ระหว่างวันที่ 28 – 30 พฤศจิกายน 2565 สํานักงานคณะกรรมการส่งเสริมการลงทุน (บีโอไอ) ร่วมกับสํานักงานคณะกรรมการนโยบายเขตพัฒนาพิเศษภาคตะวันออก (อีอีซี) และการนิคมอุตสาหกรรมแห่งประเทศไทย (กนอ.) จัดกิจกรรมชักจูงการลงทุน ณ ประเทศญี่ปุ่น โดยจะเข้าร่วมหารือกับองค์กรสําคัญของรัฐและเอกชนหลายแห่ง เช่น กระทรวงเศรษฐกิจ การค้า และอุตสาหกรรม (METI) องค์การส่งเสริมการค้าต่างประเทศและการลงทุนของญี่ปุ่น (JETRO) หน่วยงานส่งเสริมวิสาหกิจขนาดกลางและขนาดย่อมและนวัตกรรม (SMRJ) สมาพันธ์ธุรกิจญี่ปุ่น (KEIDANREN) สมาพันธ์ธุรกิจคันไซ (KANKEIREN) หอการค้าและอุตสาหกรรมโอซาก้า (OCCI) และธนาคารพาณิชย์ชั้นนําของญี่ปุ่น เพื่อหารือความร่วมมือในการผลักดันการลงทุนในอุตสาหกรรมเป้าหมาย
พร้อมกันนี้เตรียมจัดสัมมนาใหญ่ 2 ครั้ง ณ กรุงโตเกียว และกรุงโอซาก้า ในหัวข้อ “Thailand Investment Promotion Policy: NEW Economy, NEW Opportunities” โดยจะนําเสนอมาตรการส่งเสริมการลงทุนชุดใหม่ ความคืบหน้าล่าสุดของโครงการอีอีซี และความพร้อมของนิคมอุตสาหกรรมต่าง ๆในการรองรับการลงทุนจากญี่ปุ่น
“การเดินทางครั้งนี้จะเป็นการผนึกกําลังหน่วยงานสําคัญที่มีบทบาทในการสนับสนุนการลงทุนของประเทศ ไม่ว่าจะเป็นบีโอไอ อีอีซี และ กนอ. โดยเลือกญี่ปุ่นเป็นประเทศแรก เนื่องจากเป็นผู้ลงทุนรายสําคัญที่เข้ามาลงทุนในประเทศไทยสูงเป็นอันดับหนึ่ง โดยมีวัตถุประสงค์เพื่อดึงการลงทุนในอุตสาหกรรมเป้าหมาย เช่น ยานยนต์ไฟฟ้า อิเล็กทรอนิกส์ อุตสาหกรรมเทคโนโลยีชีวภาพ และการลงทุนด้านเทคโนโลยีพลังงานสะอาด ซึ่งญี่ปุ่นมีความเชี่ยวชาญ รวมทั้งการส่งเสริมให้บริษัทญี่ปุ่นมาตั้งฐานด้านการวิจัยและพัฒนา และสํานักงานภูมิภาคในประเทศไทย นอกจากนี้ จะถือโอกาสแนะนํามาตรการส่งเสริมการลงทุนชุดใหม่ของบีโอไอ ภายใต้ยุทธศาสตร์การส่งเสริมการลงทุน 5 ปี (พ.ศ. 2566 – 2570) รวมถึงการแสดงศักยภาพของพื้นที่อีอีซีและนิคมอุตสาหกรรมต่าง ๆ ที่พร้อมรองรับการลงทุนจากญี่ปุ่นด้วย” นายนฤตม์กล่าว
ทั้งนี้ จากสถิติของบีโอไอในช่วง 5 ปีที่ผ่านมา (พ.ศ. 2560 – กันยายน 2565) ญี่ปุ่นมีโครงการที่ยื่นขอรับการส่งเสริมการลงทุนมากที่สุด จํานวน 1,371 โครงการ มูลค่าเงินลงทุน 474,790 ล้านบาท ส่วนใหญ่อยู่ในกลุ่มอุตสาหกรรมยานยนต์และชิ้นส่วน เครื่องใช้ไฟฟ้าและอิเล็กทรอนิกส์ และผลิตภัณฑ์เคมี โดยประเทศไทยถือเป็นแกนหลักในห่วงโซ่อุปทานของบริษัทญี่ปุ่นในภูมิภาคตลอดหลายทศวรรษที่ผ่านมา
รัฐบาลไทย-ข่าวทำเนียบรัฐบาล-ธนาคารออมสินขานรับมติ ครม. ปรับเกณฑ์ Soft Loan Re-Open
วันพุธที่ 23 พฤศจิกายน 2565
ธนาคารออมสินขานรับมติ ครม. ปรับเกณฑ์ Soft Loan Re-Open
ออมสิน ขานรับมติ ครม. ปรับเกณฑ์ Soft Loan Re-Open ดันกลไกกระตุ้นท่องเที่ยว ขยายให้กู้หมุนเวียนกิจการโรงแรม ธุรกิจเกี่ยวเนื่อง ร้านอาหารทั่วไป เพิ่มเวลาผ่อนชําระเป็น 10 ปี เปิดให้ยื่นกู้แล้ว ที่ www.gsb.or.th และออมสินทุกสาขาทั่วประเทศ
ออมสิน ขานรับมติ ครม. ปรับเกณฑ์ Soft Loan Re-Open ดันกลไกกระตุ้นท่องเที่ยว ขยายให้กู้หมุนเวียนกิจการโรงแรม ธุรกิจเกี่ยวเนื่อง ร้านอาหารทั่วไป เพิ่มเวลาผ่อนชําระเป็น 10 ปี เปิดให้ยื่นกู้แล้ว ที่ www.gsb.or.th และออมสินทุกสาขาทั่วประเทศ
นายวิทัย รัตนากร ผู้อํานวยการธนาคารออมสิน เปิดเผยว่า ตามที่นายกรัฐมนตรี พลเอกประยุทธ์ จันทร์โอชา ได้มอบนโยบายให้ทุกภาคส่วนเร่งกระตุ้นการฟื้นตัวของอุตสาหกรรมท่องเที่ยว ให้พร้อมรองรับปริมาณนักท่องเที่ยวที่ทยอยเพิ่มขึ้นหลังสถานการณ์โควิด-19 เริ่มคลี่คลาย โดยคณะรัฐมนตรีมีมติเห็นชอบตามที่กระทรวงการคลังได้เสนอขอปรับปรุงหลักเกณฑ์โครงการสินเชื่อดอกเบี้ยต่ํา สําหรับธุรกิจโรงแรม และ Supply Chain ของโรงแรม รวมถึงกิจการร้านอาหาร (Soft Loan Re-Open) ที่ดําเนินการโดยธนาคารออมสิน ให้เอื้อประโยชน์มากขึ้นต่อผู้ประกอบการ อาทิ การขยายระยะเวลากู้ให้นานขึ้น จากเดิม 7 ปี เป็นไม่เกิน 10 ปี การให้กู้เพื่อเป็นทุนหมุนเวียนในกิจการ รวมถึงผ่อนปรนเงื่อนไขการพิจารณาประวัติการชําระหนี้ และยังขยายเป้าหมายไปยังธุรกิจร้านอาหาร (นอกเหนือจากธุรกิจโรงแรม) อีกด้วย
ทั้งนี้ ผู้สนใจสามารถติดต่อยื่นกู้ได้ที่เว็บไซต์ www.gsb.or.th หรือที่ธนาคารออมสินทุกสาขาทั่วประเทศ ตั้งแต่บัดนี้ จนถึงวันที่ 30 มิถุนายน 2566 หรือจนกว่าจะครบวงเงินโครงการ
อนึ่ง โครงการสินเชื่อดอกเบี้ยต่ํา (Soft Loan Re-Open) เปิดให้กู้ทั้งบุคคลธรรมดา และนิติบุคคลที่มีบุคคลสัญชาติไทยถือหุ้นเกินกว่าร้อยละ 50 ของทุนจดทะเบียน วงเงินให้กู้ต่อรายสูงสุดไม่เกิน 5 ล้านบาท สามารถเลือกใช้หลักทรัพย์ค้ําประกันเต็มวงเงินกู้ หรือ เลือกใช้หลักทรัพย์ค้ําประกันร่วมกับ บรรษัทประกันสินเชื่ออุตสาหกรรมขนาดย่อม (บสย.) หรือ ใช้ บสย. ค้ําประกันเต็มวงเงินกู้ ซึ่งกรณีใช้ บสย.ค้ําประกันเต็มจํานวน ให้กู้สูงสุดไม่เกิน 3 ล้านบาท คิดอัตราดอกเบี้ยคงที่ 2 ปีแรก 1.99% ต่อปี สามารถปลอดชําระเงินต้นได้สูงสุด 2 ปี โดยในปีที่ 3-10 คิดอัตราดอกเบี้ยแตกต่างกันตามประเภทหลักทรัพย์ที่ใช้ค้ําประกัน กล่าวคือ กรณีใช้หลักทรัพย์ค้ําประกันเต็มวงเงินกู้ ธนาคารคิดอัตราดอกเบี้ย MLR -1.0 ต่อปี กรณีใช้หลักทรัพย์ค้ําประกันร่วมกับ บสย. คิดอัตราดอกเบี้ย MLR – 0.5 ต่อปี และกรณีที่ใช้ บสย. ค้ําประกันเต็มวงเงินกู้ คิดอัตราดอกเบี้ยเท่ากับ MLR ต่อปี (ปัจจุบัน MLR ธนาคารออมสิน = 6.150%)
ผู้สนใจสามารถสอบถามรายละเอียดเพิ่มเติมได้ที่ GSB Contact Center โทร. 1115 และที่ facebook : GSB Society
https://www.gsb.or.th/news/gsbpr45-65/
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ ร่วมประชุมกรรมาธิการสภาผู้แทน เรื่องการจัดทำงบประมาณป้องกันและปราบปรามอาชญากรรมทางเศรษฐกิจและเทคโนโลยี
วันพุธที่ 23 พฤศจิกายน 2565
รองปลัดกระทรวงดิจิทัลฯ ร่วมประชุมกรรมาธิการสภาผู้แทน เรื่องการจัดทํางบประมาณป้องกันและปราบปรามอาชญากรรมทางเศรษฐกิจและเทคโนโลยี
รองปลัดกระทรวงดิจิทัลฯ ร่วมประชุมกรรมาธิการสภาผู้แทน เรื่องการจัดทํางบประมาณป้องกันและปราบปรามอาชญากรรมทางเศรษฐกิจและเทคโนโลยี
วันนี้(23พฤศจิกายน65)ดร.เวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคมร่วมประชุมเพื่อชี้แจงและให้ความเห็นในเรื่องการจัดทํางบประมาณป้องกันและปราบปรามอาชญากรรมทางเศรษฐกิจและเทคโนโลยีจัดโดยคณะกรรมาธิการศึกษาการจัดทําและติดตามการบริหารงบประมาณณห้องประชุมกรรมาธิการCB401ชั้น4อาคารรัฐสภา
****************
รัฐบาลไทย-ข่าวทำเนียบรัฐบาล-“ดีอีเอส” เปิด “ดิจิเทค อาเซียน ไทยแลนด์ และไทยแลนด์ ไลฟ์ลอง เลิร์นนิ่ง แอนด์ เอดยุเคชั่น เอ็กซ์โป”
วันพุธที่ 23 พฤศจิกายน 2565
“ดีอีเอส” เปิด “ดิจิเทค อาเซียน ไทยแลนด์ และไทยแลนด์ ไลฟ์ลอง เลิร์นนิ่ง แอนด์ เอดยุเคชั่น เอ็กซ์โป”
“ดีอีเอส” เปิด “ดิจิเทค อาเซียน ไทยแลนด์ และไทยแลนด์ ไลฟ์ลอง เลิร์นนิ่ง แอนด์ เอดยุเคชั่น เอ็กซ์โป”
วันนี้(23พฤศจิกายน65)ดร.ณัฐพลณัฏฐสมบูรณ์รองปลัดกระทรวงดิจิทัลเพื่อเศรษฐกิจและสังคมเป็นประธานเปิด2งานแสดงสินค้ายิ่งใหญ่แห่งปี“ดิจิเทคอาเซียนไทยแลนด์2022และไทยแลนด์ไลฟ์ลองเลิร์นนิ่งแอนด์เอดยุเคชั่นเอ็กซ์โป”เพื่อสนับสนุนความก้าวหน้าด้านดิจิทัลจัดโดยกระทรวงดิจิทัลเพื่อเศรษฐกิจและสังคมกระทรวงการอุดมศึกษาวิทยาศาสตร์วิจัยและนวัตกรรมและบริษัทอิมแพ็คเอ็กซิบิชั่นแมเนจเม้นท์จํากัดจัดขึ้นระหว่างวันที่23-25พฤศจิกายน2565ณอาคาร7-8อิมแพ็คเมืองทองธานีคาดมีผู้เข้าร่วมงานครั้งนี้กว่า20,000ราย
**************
รัฐบาลไทย-ข่าวทำเนียบรัฐบาล-ADMM-Plus ประชุมรัฐมนตรีกลาโหมอาเซียนกับรัฐมนตรีกลาโหมประเทศคู่เจรจา (ASEAN Defence Ministers' Meeting-Plus)
วันพุธที่ 23 พฤศจิกายน 2565
ADMM-Plus ประชุมรัฐมนตรีกลาโหมอาเซียนกับรัฐมนตรีกลาโหมประเทศคู่เจรจา (ASEAN Defence Ministers' Meeting-Plus)
ADMM-Plus (ASEAN Defence Ministers' Meeting-Plus)
รัฐบาลไทย-ข่าวทำเนียบรัฐบาล-กทพ.ได้ดำเนินการแก้ไขข้อความต้อนรับการประชุมเอเปคที่ตกหล่นเป็นที่เรียบร้อยแล้ว คมนาคมตั้ง War Room บูรณาการทุกหน่วยงานปฏิบัติภารกิจช่วงสัปดาห์ประชุมผู้นำ
วันอังคารที่ 15 พฤศจิกายน 2565
กทพ.ได้ดําเนินการแก้ไขข้อความต้อนรับการประชุมเอเปคที่ตกหล่นเป็นที่เรียบร้อยแล้ว คมนาคมตั้ง War Room บูรณาการทุกหน่วยงานปฏิบัติภารกิจช่วงสัปดาห์ประชุมผู้นํา
กทพ.ได้ดําเนินการแก้ไขข้อความต้อนรับการประชุมเอเปคที่ตกหล่นเป็นที่เรียบร้อยแล้ว คมนาคมตั้ง War Room บูรณาการทุกหน่วยงานปฏิบัติภารกิจช่วงสัปดาห์ประชุมผู้นํา
วันที่ 15 พฤศจิกายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากกรณีที่สื่อสังคมออนไลน์ได้เผยแพร่ภาพป้ายปรับเปลี่ยนข้อความ (VMS) บนทางพิเศษฉลองรัช ที่ขึ้นข้อความต้อนรับการประชุมผู้นําเอเปคแล้วมีข้อความบางคํามีตัวอักษรตกหล่นนั้น การทางพิเศษแห่งประเทศไทย (กทพ.) ซึ่งเป็นหน่วยงานดูแลพื้นที่ได้แจ้งว่า จุดที่มีตัวอักษรตกหล่นนั้นเป็นป้าย VMS แบบ Full LED ที่ติดตั้งบนทางพิเศษฉลองรัชบางป้าย และ กพท. ได้ดําเนินการแก้ไขทันทีที่ตรวจสอบพบว่าข้อความตกหล่น ตั้งแต่วันเสาร์ ที่ 12 พ.ย. 65 ส่วนข้อความบนป้าย VMS บนทางพิเศษอีก 7 สายทางไม่มีข้อผิดพลาดแต่อย่างใด
“กทพ.ได้ดําเนินการแก้ไขข้อความที่ตกหล่นเป็นที่เรียบร้อยแล้ว พร้อมกับขออภัยที่เกิดข้อผิดพลาดขึ้น และได้มีการกําชับเจ้าหน้าที่ที่เกี่ยวข้องเพื่อตรวจสอบไม่ให้เกิดข้อผิดพลาดอีก ดังนี้จึงขอความร่วมมือประชาชนงดการแชร์ภาพข้อความที่ตกหล่น เพื่อร่วมรักษาภาพลักษณ์ที่ดีในช่วงสัปดาห์การประชุมผู้นําเอเปคระหว่าง 14-19 พ.ย. 65นี้” น.ส.ไตรศุลี กล่าว
ทั้งนี้ ตามที่พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ให้นโยบายทุกหน่วยงานบูรณาการการทํางานเพื่อเตรียมการทุกด้านสําหรับการเป็นเจ้าภาพการจัดประชุมผู้นําเขตเศรษฐกิจเอเปก ครั้งที่ 29 ให้เป็นไปด้วยความเรียบร้อย ในส่วนของการคมนาคมนายศักดิ์สยาม ชิดชอบ รมว.คมนาคม ได้สั่งการทุกหน่วยงานเตรียมความพร้อมปฏิบัติภารกิจให้สอดคล้องตามแผนของคณะอนุกรรมการด้านพิธีการและอํานวยการ และคณะอนุกรรมการด้านการรักษาความปลอดภัยและการจราจร โดยมีการตั้งคณะทํางานเฉพาะกิจ (War Room) ขึ้นที่สํานักงานปลัดกระทรวงคมนาคม มีทุกหน่วยงานในสังกัดกระทรวงฯ เข้าร่วมเพื่อปฏิบัติภารกิจ 4 ด้าน ประกอบด้วย
ภารกิจด้านทางบก เช่น ตรวจสอบกล้องวงจรปิด (CCTV) ที่อยู่ในเส้นทางการเดินทางของผู้นํา บุคคลสําคัญและคู่สมรส การประดับธง APEC และป้าย Welcome ตามสายทางที่อยู่ในเส้นทางการเดินทางของผู้นําตรวจสอบและบริหารควบคุมโครงการก่อสร้างที่อยู่ในเส้นทางการเดินทางของผู้นําให้สามารถสัญจรได้อย่างสะดวก
ภารกิจทางน้ํา เช่น จัดเจ้าหน้าที่พร้อมเรือและอุปกรณ์ที่เกี่ยวข้องร่วมปฏิบัติการกับกองทัพเรือ และสํานักงานตํารวจแห่งชาติ ในการรักษาความปลอดภัยทางน้ํา และการจัดระเบียบการจราจรทางน้ํา
ภารกิจด้านทางราง เช่น ปรับเวลาการเดินรถไฟในเส้นทางที่ขบวนรถยนต์ของผู้นําเอเปคและคณะผ่าน พร้อมกับ วางมาตรการรักษาความปลอดภัยบริเวณสถานีรถไฟใกล้เคียงสนามบิน และ
ภารกิจด้านทางอากาศ เช่นสนับสนุนการปฏิบัติตามแผนต่อต้านอากาศยานไร้คนขับ (Anti Drone) ของกองทัพอากาศ การจัดพื้นที่จอด ณ ท่าอากาศยานต่างๆ
รัฐบาลไทย-ข่าวทำเนียบรัฐบาล-ครม.  ขยายระยะเวลาปรับลดอัตราภาษีสรรพสามิตดีเซลประมาณ 5 บาทต่อลิตร  อีก 2 เดือน ตั้งแต่ 21 พ.ย. 2565 -  20 ม.ค. 2566
วันอังคารที่ 15 พฤศจิกายน 2565
ครม.  ขยายระยะเวลาปรับลดอัตราภาษีสรรพสามิตดีเซลประมาณ 5 บาทต่อลิตร  อีก 2 เดือน ตั้งแต่ 21 พ.ย. 2565 -  20 ม.ค. 2566
ครม.  ขยายระยะเวลาปรับลดอัตราภาษีสรรพสามิตดีเซลประมาณ 5 บาทต่อลิตร  อีก 2 เดือน ตั้งแต่ 21 พ.ย. 2565 -  20 ม.ค. 2566
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี (15 พ.ย. 65) อนุมัติหลักการร่างกฎกระทรวงกําหนดพิกัดอัตราภาษีสรรพสามิต (ฉบับที่ ..) พ.ศ. .... ขยายระยะเวลาการปรับลดอัตราภาษีสรรพสามิตน้ํามันดีเซลและน้ํามันอื่น ๆ ที่คล้ายกัน ปรับลดประมาณ 5 บาทต่อลิตร เป็นระยะเวลา 2 เดือนตั้งแต่วันที่ 21 พฤศจิกายน 2565 จนถึงวันที่ 20 มกราคม 2566
โฆษกประจําสํานักนายกรัฐมนตรี ยังเปิดเผยว่า กระทรวงการคลังได้จัดประมาณการการสูญเสียรายได้และประโยชน์ที่คาดว่าจะได้รับ จากการจัดเก็บรายได้ภาษีสรรพสามิตสินค้าน้ํามันและผลิตภัณฑ์น้ํามัน ลดลงประมาณ 10,000 ล้านบาท/เดือน โดยการดําเนินการมาตรการภาษีในครั้งนี้เป็นระยะเวลาประมาณ 2 เดือนจึงคาดว่ารัฐจะสูญเสียรายได้ประมาณ 20,000 ล้านบาท อย่างไรก็ตาม จะเป็นการช่วยรักษาระดับราคาขายปลีกน้ํามันดีเซลในประเทศไม่ให้ปรับตัวสูงขึ้นตามราคาน้ํามันดิบในตลาดโลกจนกระทบต่อค่าของชีพของประชาชนซึ่งจะเป็นอุปสรรคต่อการฟื้นฟูเศรษฐกิจของประเทศได้
รัฐบาลไทย-ข่าวทำเนียบรัฐบาล-กพท. แจ้งเตือนผู้โดยสารเตรียมการล่วงหน้า เพื่อลดปัญหาในการเตรียมขึ้นเครื่องบิน
วันอังคารที่ 15 พฤศจิกายน 2565
กพท. แจ้งเตือนผู้โดยสารเตรียมการล่วงหน้า เพื่อลดปัญหาในการเตรียมขึ้นเครื่องบิน
ในช่วงวันหยุดยาวและการประชุม APEC ระหว่างวันที่ 16-20 พฤศจิกายน 2565
เนื่องในช่วงวันหยุดยาวและสัปดาห์การประชุม APEC ระหว่างวันที่ 16 - 20 พฤศจิกายน 2565 นั้นอาจส่งผลให้มีปริมาณเที่ยวบินและผู้โดยสารที่เดินทางทางอากาศทั้งเส้นทางภายในประเทศและเส้นทางระหว่างประเทศเพิ่มมากขึ้น สํานักงานการบินพลเรือนแห่งประเทศไทย (กพท.)จึงขอให้ผู้โดยสารที่จะทําการบินในช่วงเวลาดังกล่าว เตรียมการล่วงหน้า เช่น การเตรียมเอกสารการเดินทางตามที่จุดหมายปลายทางต้องการและการเดินทางมายังสนามบินก่อนเวลาปกติ ทั้งนี้ สําหรับเที่ยวบินระหว่างประเทศ ขอให้เดินทางมาสนามบินก่อนเวลาไม่ควรต่ํากว่า 3 ชั่วโมง เนื่องจากในหลายประเทศจะยังคงมีการตรวจเอกสาร ซึ่งทําให้ขั้นตอนการเช็กอินใช้เวลามากกว่าปกติ และสําหรับเที่ยวบินภายในประเทศไม่ควรต่ํากว่า 2 ชั่วโมง ในกรณีที่มีการจราจรในพื้นที่สนามบินหนาแน่นกว่าปกติ เพื่อมิให้เกิดปัญหาในการเตรียมตัวขึ้นเครื่อง
นอกจากนี้ กพท. ยังคํานึงถึงการเปลี่ยนแปลงของเวลาการทําการบินที่อาจขึ้น จึงได้เน้นย้ําให้สายการบินต่าง ๆ ให้ข้อมูลแก่ผู้โดยสารล่วงหน้าอย่างครบถ้วน ในกรณีที่มีการเปลี่ยนแปลงเที่ยวบิน เที่ยวบินล่าช้าหรือการยกเลิกเที่ยวบิน เพื่อให้ผู้โดยสารได้เตรียมการอย่างเหมาะสม รวมถึงสายการบินจะต้องดูแลผู้โดยสารตามสมควร แม้ว่ามิใช่เหตุจากสายการบิน
รัฐบาลไทย-ข่าวทำเนียบรัฐบาล-กรมทางหลวงชนบท เปิดเผยสถานการณ์อุทกภัยในปัจจุบัน พร้อมเร่งบริหารจัดการเส้นทางทันทีหลังน้ำลด
วันอังคารที่ 15 พฤศจิกายน 2565
กรมทางหลวงชนบท เปิดเผยสถานการณ์อุทกภัยในปัจจุบัน พร้อมเร่งบริหารจัดการเส้นทางทันทีหลังน้ําลด
เพื่อให้ประชาชนสัญจรผ่านได้โดยเร็ว ตามนโยบายของรัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท (ทช.) กระทรวงคมนาคม เปิดเผยถึงสถานการณ์อุทกภัยบนถนนโครงข่ายทางหลวงชนบททั่วทุกภูมิภาค ซึ่งขณะนี้ (15 พ.ย. 65) มีสายทางที่ได้รับผลกระทบใน 6 จังหวัด รวม 10 สายทาง สามารถสัญจรผ่านได้แล้ว 7 สายทาง และ สัญจรผ่านไม่ได้ 3 สายทาง ดังนี้
- ถนนทางหลวงชนบทสาย ชน.3018 แยก ทล.311 - อินทร์บุรี (ตอนชัยนาท) อําเภออินทร์บุรี จังหวัดชัยนาท ช่วง กม. ที่ 0+500 - 0+550 น้ํากัดเซาะถนนขาด โดยขณะนี้ได้ดําเนินการปิดช่องทางจราจร พร้อมติดตั้งป้ายทางเลี่ยงให้กับประชาชนในพื้นที่ได้รับทราบแล้ว
- ถนนทางหลวงชนบท ชม.3003 แยก ทล.108 - บ้านหนองล่อง อําเภอจอมทอง และเวียงหนองล่อง จ.เชียงใหม่ และลําพูน ช่วง กม.ที่ 1+864 - 2+046 ถนนทรุดตัว โดยขณะนี้ได้ดําเนินการติดตั้งเครื่องหมายจราจรและป้ายแนะนําทางเลี่ยงให้กับประชาชนในพื้นที่ได้รับทราบแล้ว
- ถนนทางหลวงชนบทสาย กส.3013 แยก ทล.214 - บ้านสีถาน อําเภอกมลาไสย จังหวัดกาฬสินธุ์ ช่วง กม.ที่ 1+450 - 1+980 ระดับน้ํา 40 เซนติเมตร
สําหรับสถานการณ์ในพื้นที่น้ําท่วมสูงเวลานี้ ได้มอบหมายให้ สํานักงานทางหลวงชนบทที่ 16 (กาฬสินธุ์) แขวงทางหลวงชนบทกาฬสินธุ์ ลงพื้นที่รับมือสถานการณ์ในเบื้องต้น โดยติดตั้งป้ายเตือนและอุปกรณ์อํานวยความปลอดภัย ทั้งจัดชุดเคลื่อนที่เร็วออกตรวจสายทางจนกว่าปริมาณน้ําจะกลับเข้าสู่ภาวะปกติ และเมื่อระดับน้ําลดลงแล้ว ได้กําชับหน่วยงานในพื้นที่เร่งดําเนินการสํารวจ ออกแบบ และประมาณการราคา เพื่อเสนอแผนพัฒนาและฟื้นฟูต่อไป ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
สําหรับในบางพื้นที่ที่ระดับน้ําได้ลดลงเข้าสู่ภาวะปกติเรียบร้อยแล้ว ทช. ได้ระดมกําลังเจ้าหน้าที่จัดการเส้นทางหลังน้ําลดทันที โดยทําการขนย้ายกระสอบทราย คันดินกั้นน้ําและเศษวัสดุบนผิวทาง พร้อมเร่งทําการซ่อมแซมผิวจราจรที่ชํารุด เพื่อเร่งคืนผิวจราจรให้ประชาชนสามารถกลับมาสัญจรได้ทุกเส้นทางต่อไป ทั้งนี้ หากพบเหตุอุทกภัย สามารถแจ้งเหตุได้ที่แขวงทางหลวงชนบททุกจังหวัด หรือสายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-รองนายกฯ อนุทิน และคณะหารือประธาน JICA ดึงญี่ปุ่นเพิ่มการลงทุนในโครงการระบบรางและโครงสร้างพื้นฐานสำคัญในไทย
วันอังคารที่ 15 พฤศจิกายน 2565
รองนายกฯ อนุทิน และคณะหารือประธาน JICA ดึงญี่ปุ่นเพิ่มการลงทุนในโครงการระบบรางและโครงสร้างพื้นฐานสําคัญในไทย
รองนายกฯ อนุทิน และคณะหารือประธาน JICA ดึงญี่ปุ่นเพิ่มการลงทุนในโครงการระบบรางและโครงสร้างพื้นฐานสําคัญในไทย
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากที่นายอนุทิน ชาญวีรกูล รองนายกรัฐมนตรีและรมว.สาธารณสุข ได้นําคณะเข้าร่วมการศึกษาดูงานด้านหลักประกันสุขภาพของญี่ปุ่น ที่กรุงโตเกียว ประเทศญี่ปุ่นนั้น รองนายกรัฐมนตรีได้ใช้โอกาสนี้ในการพบปะผู้นําองค์กรต่างๆ เพื่อกระชับความร่วมมือด้านสาธารณสุขระหว่างไทยและญี่ปุ่นให้มีความใกล้ชิดและเกิดประโยชน์สูงสุดกับประเทศไทย
โดยในวันนี้(15 พ.ย. 65) นายอนุทิน พร้อมคณะประกอบด้วย นายสิงห์ทอง ลาภพิเศษพันธุ์ เอกอัครราชทูตไทย ณ กรุงโตเกียว นพ.โอภาส การย์กวินพงศ์ ปลัดกระทรวงสาธารณสุข นพ.พงศ์เกษม ไข่มุก รองปลัดกระทรวงสาธารณสุข นพ.สุวิทย์ วิบุลผลประเสริฐ ผู้ทรงคุณวุฒิด้านสังคมศาสตร์ นพ.จเด็จ ธรรมธัชอารี เลขาธิการ สํานักงานหลักประกันสุขภาพแห่งชาติ (สปสช.) ภกญ.วลัยพร พัชรนฤมล ผู้อํานวยการกองการต่างประเทศ สํานักงานปลัดกระทรวงสาธารณสุข ได้พบหารือกับ นาย Akihiko Tanaka ประธาน องค์การความร่วมมือระหว่างประเทศของญี่ปุ่น (JICA) และคณะผู้บริหาร ณ สํานักงานใหญ่ JICA กรุงโตเกียว
รองนายกรัฐมนตรีได้ขอบคุณ JICA สําหรับความร่วมมือกับกระทรวงสาธารณสุขของไทยในหลายโครงการมาโดยตลอด โดยญี่ปุ่นเป็นประเทศที่มีองค์ความรู้เป็นที่ยอมรับระดับโลก ซึ่งที่ผ่านมาก็ได้มีความร่วมมือระหว่างกันและญี่ปุ่นก็แบ่งปันองค์ความรู้ต่างๆแก่ประเทศไทย อาทิ การดูแลผู้สูงอายุ การพัฒนาด้านสุขภาพโลก หลักประกันสุขภาพถ้วนหน้า การจัดการด้านสาธารณสุขเมื่อเกิดภัยพิบัติ และ JICA ยังให้การสนับสนุนโครงการลงทุนในโครงสร้างพื้นฐานที่สําคัญในประเทศไทยหลายโครงการ
น.ส.ไตรศุลี กล่าวว่า นายอนุทิน ให้ข้อมูล JICA ถึงการขับเคลื่อนโครงการลงทุนที่สําคัญในประเทศไทยในขณะนี้ ทั้งในส่วนของโครงการพัฒนาการขนส่งทางราง และโครงการสะพานเศรษฐกิจเชื่อมฝั่งอ่าวไทย-อันดามัน (Southern Land Bridge) ซึ่งเป็นโครงการพัฒนาระบบคมนาคมขนส่งเชื่อมทะเลอ่าวไทยกับอันดามัน สร้างพื้นที่เศรษฐกิจใหม่ในระเบียงเศรษฐกิจภาคใต้ (SEC) และรองนายกรัฐมนตรีได้เชิญชวนให้ JICA และนักลงทุนญี่ปุ่นเข้ามาร่วมสนับสนุนในโครงการโครงสร้างพื้นฐานสําคัญต่างๆ โดยเฉพาะระบบรางที่ญี่ปุ่นมีความเชี่ยวชาญ
ทางด้านประธาน JICA ระบุว่า ทางญี่ปุ่นมีความสนไทยประเทศไทยมิติต่างๆ และที่ผ่านมาก็ได้มีความร่วมมือกันหลายด้านทั้งด้านสาธารณสุขและเศรษฐกิจการลงทุน โดยโครงการล่าสุดที่ JICA ได้ร่วมสนับสนุนและได้เปิดดําเนินการแล้วคือโครงการรถไฟสายสีแดง ซึ่ง JICA ยินดีที่ได้ร่วมเป็นส่วนหนึ่งในการสร้างความสะดวกสบายและลดปัญหาจราจรติดขัดในกรุงเทพฯ
ทั้งนี้ ประเด็นที่ JICA สนใจให้ความสําคัญในประเทศไทยในระยะต่อไปคือการพัฒนาเรื่องคน ซึ่งเป็นทรัพยากรที่สําคัญทั้งด้านสังคมและเศรษฐกิจ โดยปัจจุบัน JICA มีโครงการพัฒนาด้านทรัพยากรมนุษย์ในไทยหลายโครงการด้วยกัน เช่น การร่วมกับสถาบันการศึกษาในไทยตั้งสถาบันโคเซ็น เพื่อพัฒนาวิศวกร นักปฏิบัติ นักเทคโนโลยี และนวัตกร ที่มีทักษะความเชี่ยวชาญสูงเพื่อสนับสนุนอุตสาหกรรมต่างๆ รวมถึงโครงการ JICA Share ร่วมกับสถาบันการศึกษาชั้นนําของประเทศไทย
รัฐบาลไทย-ข่าวทำเนียบรัฐบาล-กยศ. ร่วมงานมหกรรมร่วมใจแก้หนี้ จังหวัดขอนแก่น ระหว่างวันที่ 18 - 20 พ.ย. 65
วันอังคารที่ 15 พฤศจิกายน 2565
กยศ. ร่วมงานมหกรรมร่วมใจแก้หนี้ จังหวัดขอนแก่น ระหว่างวันที่ 18 - 20 พ.ย. 65
กยศ. เชิญชวนผู้กู้ยืมเข้าร่วมงานมหกรรมร่วมใจแก้หนี้ พร้อมให้คําปรึกษาด้านการกู้ยืมและการชําระหนี้ เพื่อช่วยเหลือประชาชน ระหว่างวันที่ 18 - 20 พฤศจิกายน 2565 นี้ ณ ฮอลล์ 2 ศูนย์ประชุมและแสดงสินค้านานาชาติขอนแก่น (KICE) จังหวัดขอนแก่น
กองทุนเงินให้กู้ยืมเพื่อการศึกษา (กยศ.) เชิญชวนผู้กู้ยืมเข้าร่วมงานมหกรรมร่วมใจแก้หนี้ จัดโดยกระทรวงการคลัง ธนาคารแห่งประเทศไทย และสถาบันการเงินของรัฐทุกแห่ง ภายใต้แนวคิด “มีหนี้ต้องแก้ไข เริ่มต้นใหม่อย่างยั่งยืน” พร้อมให้คําปรึกษาด้านการกู้ยืมและการชําระหนี้ เพื่อช่วยเหลือประชาชน ระหว่างวันที่ 18 - 20 พฤศจิกายน 2565 นี้ ณ ฮอลล์ 2 ศูนย์ประชุมและแสดงสินค้านานาชาติขอนแก่น (KICE) จังหวัดขอนแก่น
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “กองทุนเงินให้กู้ยืมเพื่อการศึกษา ได้เข้าร่วมงานมหกรรมร่วมใจแก้หนี้ ภายใต้แนวคิด “มีหนี้ต้องแก้ไข เริ่มต้นใหม่อย่างยั่งยืน” ระหว่างวันที่ 18 - 20 พฤศจิกายน 2565 เวลา 10.00 - 18.00 น. ณ ฮอลล์ 2 ศูนย์ประชุมและแสดงสินค้านานาชาติขอนแก่น (KICE) จังหวัดขอนแก่น จัดโดยกระทรวงการคลัง ธนาคารแห่งประเทศไทยและสถาบันการเงินของรัฐทุกแห่ง เพื่อช่วยเหลือลูกหนี้กลุ่มเปราะบางที่รายได้ยังไม่กลับมาเต็มที่ และอาจได้รับผลกระทบเพิ่มเติมจากค่าครองชีพที่สูงขึ้น โดยสถาบันการเงินได้ร่วมมือกันเพื่อช่วยลดปัญหาหนี้สินประชาชน พร้อมให้คําปรึกษาและวางแผนแก้ปัญหาหนี้สินอย่างถูกต้อง ต่อยอดสินเชื่อธุรกิจให้เดินต่อได้ และยังมีเงินฝากดอกเบี้ยสูง รวมถึงมีสินทรัพย์รอการขายจากธนาคารต่าง ๆ มากมาย ทั้งนี้ กองทุนขอเชิญชวนผู้กู้ยืม กยศ. และผู้ที่สนใจเข้าร่วมงาน โดยสามารถติดต่อขอรับคําปรึกษาด้านการกู้ยืมและการชําระหนี้ได้ที่ บูธ กยศ.” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-นรม.และ รมว.กห. แสดงความเสียใจสูญเสียนายทหาร จากเหตุระเบิดและลอบยิงประชาชน
วันอังคารที่ 15 พฤศจิกายน 2565
นรม.และ รมว.กห. แสดงความเสียใจสูญเสียนายทหาร จากเหตุระเบิดและลอบยิงประชาชน
โฆษก กห. เปิดเผยว่า พล.อ.ประยุทธ์ จันทร์โอชา นรม.และ รมว.กห. กล่าวแสดงความเสียใจต่อเหตุคนร้ายซุ่มยิงประชาชนเสียชีวิต 1 ราย และลอบวางระเบิดเจ้าหน้าที่ทหาร ขณะเข้าไปตรวจสอบที่เกิดเหตุในพื้นที่ บ้านไอร์กรอส หมู่ 6 ต.จะแนะ อ.จะแนะ จ.นราธิวาส
เป็นเหตุให้ ร.อ.ชินดนัย แร่ทอง จนท. ชป.ฉก.นราธิวาส เสียชีวิต และ ส.อ.อภิสิทธิ์ หมัดสกุล ได้รับบาดเจ็บสาหัส
โดย นรม.และ รมว.กห. ได้กําชับ กอ.รมน.ภาค 4 (สน) และทาง จว.นราธิวาส ให้เข้าไปช่วยเหลือเยียวยาครอบครัวผู้เสียชีวิตและสนับสนุนประกอบพิธีทางศาสนา โดยเฉพาะ จนท.ที่เสียชีวิตอย่างสมเกียรติ พร้อมทั้งให้ดูแลกําลังพลที่ได้รับบาดเจ็บอย่างดีที่สุด
พล.ประยุทธ์’ ยังได้ย้ําสั่งการ ตร.และ กอ.รมน.ภาค 4 (สน) เร่งสอบสวนจับกุมผู้กระทําผิดมาลงโทษตามกฏหมายให้ถึงที่สุด โดยยืนยันว่า รัฐบาล ยังคงหนักแน่นแก้ปัญหาใต้โดยสันติวิธี ยึดหลักกฎหมาย และไม่ใช้ความรุนแรงต่อกัน และยังคงเดินหน้ากระบวนการพูดคุยสันติสุข พร้อมทั้งขอให้เจ้าหน้าที่รัฐ ปฏิบัติหน้าที่ด้วยความระมัดระวัง ไม่ประมาท โดยพยายามคุ้มครองและดูแลความปลอดภัยของประชาชนในการประกอบอาชีพอย่างทั่วถึง เพื่อให้ประชาชนมีสิทธิและเสรีภาพในการประกอบอาชีพที่สุจริตได้ในทุกพื้นที่อย่างเท่าเทียมและปลอดภัยโดยทั่วกัน
รัฐบาลไทย-ข่าวทำเนียบรัฐบาล-วธ.รวมใจ 5 ศาสนาช่วยเหลือพี่น้องผู้ประสบภัยน้ำท่วมอยุธยา
วันอังคารที่ 15 พฤศจิกายน 2565
วธ.รวมใจ 5 ศาสนาช่วยเหลือพี่น้องผู้ประสบภัยน้ําท่วมอยุธยา
วธ.รวมใจ 5 ศาสนาช่วยเหลือพี่น้องผู้ประสบภัยน้ําท่วมอยุธยา  ผู้นําพุทธ อิสลาม คริสต์ พราหมณ์-ฮินดู ซิกข์ และเครือข่าย นําเครื่องสมณบริขารถวายแด่พระภิกษุ สามเณร และมอบเครื่องอุปโภค บริโภคแก่ชาวบ้าน เยี่ยมเยียนให้กําลังใจศิลปินพื้นบ้าน
วธ.รวมใจ 5 ศาสนาช่วยเหลือพี่น้องผู้ประสบภัยน้ําท่วมอยุธยา ผู้นําพุทธ อิสลาม คริสต์ พราหมณ์-ฮินดู ซิกข์ และเครือข่าย นําเครื่องสมณบริขารถวายแด่พระภิกษุ สามเณร และมอบเครื่องอุปโภค บริโภคแก่ชาวบ้าน เยี่ยมเยียนให้กําลังใจศิลปินพื้นบ้าน
วันที่ 14 พฤศจิกายน 2565 พระธรรมรัตนมงคล เจ้าคณะจังหวัดพระนครศรีอยุธยา เจ้าอาวาสวัดพนัญเชิง เป็นประธานฝ่ายสงฆ์ นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เป็นประธานฝ่ายฆราวาส ในกิจกรรมศาสนิกสัมพันธ์ช่วยเหลือผู้ประสบภัย นําเครื่องสมณบริขารถวายแด่พระภิกษุ สามเณร และมอบเครื่องอุปโภค บริโภค แก่ผู้นําทางศาสนา ศาสนิกชน และศิลปินพื้นบ้านผู้ประสบภัยน้ําท่วมในพื้นที่ ณ จังหวัดพระนครศรีอยุธยา โดยมีนางยุพา ทวีวัฒนะกิจบวร ปลัดกระทรวงวัฒนธรรม นายชัยพล สุขเอี่ยม อธิบดีกรมการศาสนา นายโกวิท ผกามาศ อธิบดีกรมส่งเสริมวัฒนธรรม ผู้แทนองค์การทางศาสนาพุทธ ศาสนาอิสลาม ศาสนาคริสต์ ศาสนาพราหมณ์-ฮินดู ศาสนาซิกข์ นายประทีบ การมิตรี รองผู้ว่าราชการจังหวัดพระนครศรีอยุธยา วัฒนธรรมจังหวัดพระนครศรีอยุธยา ประธานสภาวัฒนธรรมจังหวัดพระนครศรีอยุธยา เจ้าหน้าที่กรมส่งเสริมวัฒนธรรม และเจ้าหน้าที่กรมการศาสนา เข้าร่วม
นายอิทธิพล คุณปลื้ม กล่าวว่า กระทรวงวัฒนธรรม (วธ.) กรมการศาสนา ร่วมกับองค์การศาสนาพุทธ ศาสนาอิสลาม ศาสนาคริสต์ ศาสนาพราหมณ์-ฮินดู ศาสนาซิกข์ วัดพระราม 9 กาญจนาภิเษก วัดนาคปรก และวัดสะพาน จัดโครงการศาสนิกสัมพันธ์ช่วยเหลือผู้ประสบภัย ระหว่างวันที่ 14 – 15 พฤศจิกายน 2565 มอบเครื่องอุปโภคบริโภค จํานวน 1,100 ชุด ให้แก่ผู้ที่ประสบภัยน้ําท่วม อันเป็นการสร้างความสัมพันธ์ที่ดีต่อกันระหว่างผู้นําศาสนากับศาสนิกชนในพื้นที่ และเยี่ยมเยียนศาสนสถานต่างๆ โดยนําเครื่องสมณบริขารถวายแด่พระภิกษุ สามเณร จํานวน 400 ชุด และมอบเครื่องอุปโภค บริโภค แก่ผู้นําทางศาสนาและศาสนิกชน (พุทธ อิสลาม และคริสต์) จํานวน 600 ชุด และศิลปินพื้นบ้าน จํานวน 100 ชุด โดยส่วนใหญ่เป็นผู้ประสบภัยในพื้นที่ หมู่ 4, 6 และ 7 ตําบลบ้านป้อม อําเภอเมืองพระนครศรีอยุธยา และหมู่ 1, 2 ตําบลไม้ตรา อําเภอบางไทร เพื่อเป็นการบรรเทาความเดือดร้อนจากภัยธรรมชาติในเบื้องต้น
รัฐมนตรีว่าการกระทรวงวัฒนธรรม กล่าวต่อว่า การจัดโครงการศาสนิกสัมพันธ์ช่วยเหลือผู้ประสบภัยครั้งนี้ แสดงถึงความห่วงใยของภาครัฐ องค์การทางศาสนาทุกศาสนา และองค์กรเครือข่ายภาคเอกชนที่มีต่อประชาชนชาวไทย เป็นการสร้างความสัมพันธ์ที่ดีต่อกันระหว่างหน่วยงานของรัฐ และศาสนิกชนทุกศาสนา ซึ่งเป็นการดําเนินงานตามนโยบายของรัฐบาล ในการพัฒนาคุณธรรมจริยธรรมแก่ประชาชน บนพื้นฐานหลักปรัชญาเศรษฐกิจพอเพียง มุ่งเน้นการสร้างความรัก ความสามัคคีในสังคมไทย โดยทุกองค์การศาสนาในประเทศไทยต้องร่วมกันส่งเสริมให้ศาสนิกชนนําหลักธรรมทางศาสนาไปสู่การปฏิบัติในชีวิตประจําวัน เพื่อให้ศาสนิกชนเป็นคนดี มีคุณธรรม ร่วมเทิดทูนสถาบันชาติ ศาสนา พระมหากษัตริย์ ร่วมทํากิจกรรมสาธารณประโยชน์ เพื่อสร้างความเข้าใจอันดีและความสมานฉันท์ระหว่างศาสนิกชนต่างศาสนา ทําให้ประเทศมีความสงบร่มเย็นอย่างยั่งยืน
รัฐบาลไทย-ข่าวทำเนียบรัฐบาล-สำนักงานสลากฯ ชี้แจงกรณีตัวแทนจำหน่าย ที่มีอายุเกิน 70 ปีบริบูรณ์ ต้องมีใบรับรองแพทย์ ย้ำไม่มีนโยบายตัดสิทธิเพื่อนำสลากไปให้ผู้ค้ารายใหญ่
วันอังคารที่ 15 พฤศจิกายน 2565
สํานักงานสลากฯ ชี้แจงกรณีตัวแทนจําหน่าย ที่มีอายุเกิน 70 ปีบริบูรณ์ ต้องมีใบรับรองแพทย์ ย้ําไม่มีนโยบายตัดสิทธิเพื่อนําสลากไปให้ผู้ค้ารายใหญ่
จากกรณี ส.ส.พรรคก้าวไกล ได้รับเรื่องร้องเรียนจากพ่อค้า-แม่ค้าสลากกินแบ่งรัฐบาลรายย่อยบางส่วนที่ได้รับผลกระทบ จากการมีประกาศจะให้ผู้มีอายุ 70 ปีขึ้นไปที่มีโควตาขายสลากฯ ต้องมีใบรับรองสุขภาพ ไม่เช่นนั้น ผู้สูงอายุจะถูกคัดออกจากระบบ นั้น
จากกรณี นายณัฐชา บุญไชยอินสวัสดิ์ ส.ส.พรรคก้าวไกล ได้รับเรื่องร้องเรียนจากพ่อค้า-แม่ค้าสลากกินแบ่งรัฐบาลรายย่อยบางส่วนที่ได้รับผลกระทบ จากการมีประกาศจะให้ผู้มีอายุ 70 ปีขึ้นไปที่มีโควตาขายสลากฯ ต้องมีใบรับรองสุขภาพ ไม่เช่นนั้น ผู้สูงอายุจะถูกคัดออกจากระบบ และมองว่าประกาศดังกล่าวต้องการเอาโควตาเดิมของพ่อค้า-แม่ค้ารายย่อยไปให้บริษัทใหญ่นําไปขายออนไลน์ เป็นการเปิดโอกาสให้ผู้ประกอบการนายทุนรายใหญ่เพียงไม่กี่รายสามารถขายสลากฯ ได้
วันนี้ (15 พฤศจิกายน 2565) พันโท หนุน ศันสนาคม ผู้อํานวยการสํานักงานสลากกินแบ่งรัฐบาล ชี้แจงกรณีดังกล่าวว่า สืบเนื่องมาจาก ในปี 2559 ปัญหาสลากเกินราคาทวีความรุนแรงอย่างมาก ซึ่งหนึ่งในสาเหตุดังกล่าวเกิดจากตัวแทนจําหน่ายสลากไม่จําหน่ายสลากด้วยตนเอง แต่นําไปขายส่ง หรือขายให้ผู้อื่นอีกทอดหนึ่ง สํานักงานฯ ได้พิจารณาแล้วเห็นว่า ตัวแทนจําหน่ายสลากจะต้องสามารถจําหน่ายสลากด้วยตนเองได้ หรือมีสุขภาพแข็งแรง ที่จะสามารถปฏิบัติตามประกาศ ระเบียบ คําสั่งต่างๆ ของสํานักงานฯ ในการแก้ไขปัญหาสลากเกินราคาได้ จึงควรกําหนดการสิ้นสุดการเป็นตัวแทนจําหน่ายสลาก โดยการกําหนดกรอบอายุของตัวแทนจําหน่ายสลากไว้ไม่เกิน 80 ปีบริบูรณ์ และเห็นว่าผู้ที่มีอายุเกิน 70 ปี ควรจะมีใบรับรองแพทย์ว่ามีสุขภาพแข็งแรงสํานักงานฯ จึงได้มีประกาศลงวันที่ 28 เมษายน 2559 โดยกําหนดคุณสมบัติของตัวแทนจําหน่ายสลากไว้ โดยในส่วนของอายุได้มีระบุว่า มีอายุไม่ต่ํากว่า 20 ปีบริบูรณ์ และไม่เกิน 80 ปีบริบูรณ์ มีสุขภาพร่างกายแข็งแรง สามารถจําหน่ายสลากได้ด้วยตนเอง หากอายุเกิน 70 ปี ต้องมีหนังสือรับรองแพทย์ อย่างไรก็ตาม เพื่อมิให้เกิดผลกระทบและเพื่อให้รับทราบล่วงหน้า สํานักงานฯ จึงได้ผ่อนผันให้ตัวแทนจําหน่ายสลากทั้งในส่วนกลางและส่วนภูมิภาค ที่มีอายุตั้งแต่ 76 ปีขึ้นไป ผ่อนผันให้ทําสัญญาได้อีก 5 ปี และได้สิ้นสุดการผ่อนผันในปี 2564 ซึ่งตัวแทนจําหน่ายทุกคนรับทราบเงื่อนไขดังกล่าวอยู่แล้ว
พันโท หนุน ศันสนาคม กล่าวต่อไปอีกว่า สํานักงานฯ ไม่เคยมีนโยบายที่จะยกเลิกตัวแทนจําหน่ายสลาก เพื่อนําสลาก ไปให้บริษัทใหญ่นําไปขายออนไลน์ฯ หรือนําไปให้บุคคลใดนําไปจําหน่ายทั้งสิ้น ทั้งนี้ ตัวแทนจําหน่ายฯ หรือผู้ซื้อ-จองล่วงหน้าฯ ที่ฝ่าฝืนประกาศ ระเบียบ คําสั่งต่างๆ ของสํานักงานฯ ในการแก้ไขปัญหาสลากเกินราคา ไม่ว่าจะเป็นการนําสลากไปขายต่อ หรือขายเกินราคาที่กําหนด หากปรากฎหลักฐานชัดเจน สํานักงานฯ จะดําเนินการยกเลิกสัญญาตัวแทนจําหน่ายและยกเลิกสิทธิในการทํารายการซื้อ-จองล่วงหน้าฯ ทันที และจะนําสลากเหล่านั้น ไปให้กับรายย่อยที่พร้อมจะขายสลากในราคา 80 บาท โดยในปีที่ผ่านมา สํานักงานฯ ได้ดําเนินการยกเลิกสัญญาตัวแทนจําหน่ายทั้งในส่วนของรายย่อย ตัวแทนจําหน่ายที่เป็นสมาคม องค์กรคนพิการ และ ผู้ซื้อ-จองล่วงหน้าที่ไม่ปฏิบัติตามหลักเกณฑ์ของสํานักงานฯ รวมแล้ว 23,307 ราย และยังคงความเข้มข้นในการตรวจสอบการจําหน่ายสลากให้เป็นไปตามหลักเกณฑ์ที่สํานักงานฯ กําหนด เพื่อประโยชน์ของประชาชนที่จะสามารถซื้อสลากได้ในราคา 80 บาท ทั่วประเทศ
รัฐบาลไทย-ข่าวทำเนียบรัฐบาล-นายกฯ ชื่นชมโครงการหนังสือสมาร์ท-สมุดรายนามผู้ผลิตผ้าไหมฯ ในรูปแบบดิจิทัล คลังข้อมูลผู้ผลิต-ผู้ประกอบการ เพิ่มช่องทางการจำหน่ายถึงผู้บริโภคในระบบออนไลน์
วันอังคารที่ 15 พฤศจิกายน 2565
นายกฯ ชื่นชมโครงการหนังสือสมาร์ท-สมุดรายนามผู้ผลิตผ้าไหมฯ ในรูปแบบดิจิทัล คลังข้อมูลผู้ผลิต-ผู้ประกอบการ เพิ่มช่องทางการจําหน่ายถึงผู้บริโภคในระบบออนไลน์
นายกฯ ชื่นชมโครงการหนังสือสมาร์ท-สมุดรายนามผู้ผลิตผ้าไหมฯ ในรูปแบบดิจิทัล คลังข้อมูลผู้ผลิต-ผู้ประกอบการ เพิ่มช่องทางการจําหน่ายถึงผู้บริโภคในระบบออนไลน์ เตรียมมอบเป็นของที่ระลึกแก่ผู้นํา ในการประชุมผู้นําเขตเศรษฐกิจเอเปค
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (15 พฤศจิกายน 2565) เวลา 08.45 น. ณ โถงกลาง ตึกบัญชาการ 1 ทําเนียบรัฐบาล นายธีระพงษ์ วงศ์ศิวะวิลาส ปลัดสํานักนายกรัฐมนตรี และคณะผู้บริหารสํานักงานปลัดสํานักนายกรัฐมนตรี พร้อมด้วย นายสุทธิพงษ์ สุริยะ ผู้ก่อตั้งพิพิธภัณฑ์ชุมชนมีชีวิต จังหวัดบึงกาฬ ศูนย์สร้างแรงบันดาลใจ Local สู่เลอค่า เข้าพบ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อนําเสนอโครงการหนังสือสมาร์ท-สมุดรายนามผู้ผลิตผ้าไหมและผู้ประกอบการทั่วประเทศแบบดิจิทัล ฉบับพิเศษ ซึ่งจัดทําขึ้นเพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลที่ทรงเจริญพระชนมพรรษา 90 พรรษา 12 สิงหาคม 2565 ทั้งยังเป็นการเพิ่มช่องทางการจําหน่ายผลิตภัณฑ์ผ้าไหมทั้งภายในประเทศและต่างประเทศ เพิ่มช่องทางการติดต่อสื่อสารกับผู้บริโภคผ่านระบบออนไลน์และผ่านสื่อช่องทางต่าง ๆ รวมทั้งยังส่งเสริมการท่องเที่ยวในพื้นที่ใกล้เคียงแหล่งผลิตผ้าไหม และใช้เป็นของขวัญในนามรัฐบาลไทยที่มอบให้แก่ผู้นําประเทศและคู่สมรสที่เข้าร่วมการประชุมความร่วมมือทางเศรษฐกิจในเอเชียแปซิฟิก (เอเปค) ในปี 2565 โดยมีนายดิสทัต โหตระกิตย์ เลขาธิการนายกรัฐมนตรี เข้าร่วมด้วย
นายกรัฐมนตรีกล่าวแสดงความชื่นชมที่ทุกฝ่ายได้ร่วมมือกันขับเคลื่อนและจัดทําโครงการฯ จนประสบความสําเร็จ ซึ่งผ้าไหมนับเป็นเอกลักษณ์หนึ่งของไทยที่สามารถนํามาสร้างสรรค์ได้หลากหลายรูปแบบ ขอให้มีการพัฒนาผลิตภัณฑ์ให้มีความทันสมัย มีรูปแบบต่าง ๆ มากขึ้น และสามารถใช้ประโยชน์ในชีวิตประจําวันได้นอกเหนือจากการเป็นเครื่องแต่งกาย เช่น เครื่องประดับ อุปกรณ์ตกแต่ง ของที่ระลึก เป็นต้น รวมทั้งการพัฒนาต่อยอดผลิตภัณฑ์ด้วยการจัดทําเป็นฐานข้อมูลผู้ผลิตและผู้ประกอบการผ้าไหมนี้ จะช่วยส่งเสริมช่องทางการจําหน่ายผ่านระบบดิจิทัลทําให้เข้าถึงผู้สนใจได้มากขึ้น อันจะเป็นการเพิ่มโอกาสทางเศรษฐกิจให้กับทุกภาคส่วน โดยรัฐบาลมุ่งส่งเสริมและพัฒนาเพื่อสร้างมูลค่าเพิ่มและเผยแพร่ผ้าไหมไทยให้เป็นที่รู้จักทั่วโลก เพื่อเพิ่มรายได้ให้กับชุมชน ผู้ผลิต และผู้ประกอบการไทย